ΘΕΜΑ:  Προγράμματα σπουδών-υποτροφίες στο Πανεπιστήμιο Ritsumeikan Asia Pacific University (A.P.U.) της Ιαπωνίας για πτυχιακές και μεταπτυχιακές σπουδές για το ακαδημαϊκό έτος 2012-13.

Το Πανεπιστήμιο Ritsumeikan Asia Pacific (A.P.U.) της Ιαπωνίας πραγματοποιεί προγράμματα σπουδών και χορηγεί υποτροφίες πτυχιακού και μεταπτυχιακού επιπέδου για το ακαδημαϊκό έτος 2012-13.

Οι καταληκτικές προθεσμίες υποβολής αιτήσεων ποικίλουν αναλόγως του προγράμματος από 30.11.2011, 31.01.2012, 31.03.2012 και 10.05.2012.

Τα προγράμματα περιλαμβάνουν:

1. πτυχίο στις Κοινωνικές Επιστήμες (Πολιτιστική Διαχείριση, ΜΜΕ, Διεθνείς Σχέσεις και Ειρήνευση, Περιβάλλον και Ανάπτυξη, Σπουδές στον Τουρισμό) και

2. πτυχίο στη Διοίκηση Επιχειρήσεων.

Τα μεταπτυχιακά προγράμματα περιλαμβάνουν:

1. MSc  και PhD στις Ασιατικές Σπουδές του Ειρηνικού, MSc στην Πολιτική Διεθνούς Συνεργασίας,

2. Μεταπτυχιακό στην Διεθνή Διαχείριση Ροής των Υλών, Διπλό Μεταπτυχιακό Πρόγραμμα και

3. Μεταπτυχιακό στη Διοίκηση Επιχειρήσεων (MBA).

Απαιτείται πολύ καλή γνώση της Αγγλικής ή της Ιαπωνικής γλώσσας, τα μαθήματα διδάσκονται  είτε στη μία είτε στην άλλη γλώσσα.

Χορηγούνται υπό μορφήν υποτροφίας μειώσεις των διδάκτρων κατά 30%, 50%, 65%, 80% και 100% στους  αιτούντες με ιδιαίτερα ακαδημαϊκά προσόντα, γλωσσική επάρκεια, όπως και ιδιαίτερα επιτεύγματα σε άλλους τομείς. Ισχύουν και για τα προπτυχιακά και για τα μεταπτυχιακά προγράμματα και γνωστοποιούνται με την έγγραφη αποδοχή των αιτούντων.

Το κόστος των προγραμμάτων είναι το ακόλουθο:

Α) αντίτιμο αίτησης 5.000 yen (US$ 62, με ισοτιμία US$ 1 = 77 yen),

Β) αντίτιμο εισαγωγής 130.000 yen,

Γ) δίδακτρα πρώτου έτους προπτυχιακού προγράμματος 1.320.000 yen,

Δ) δίδακτρα Μεταπτυχιακού προγράμματος (GSA) 1.400.000 yen,

Ε) δίδακτρα Μεταπτυχιακού προγράμματος (MBA) 1.800.000 yen και

ΣΤ) έξοδα διαβίωσης 900.000 yen.  

Οι ενδιαφερόμενοι πρέπει να συμπληρώσουν και να υποβάλλουν αίτηση ηλεκτρονικά στην ιστοσελίδα του Πανεπιστημίου http://www.apu.ac.jp/graduate  

Για περισσότερες πληροφορίες οι ενδιαφερόμενοι μπορούν να επικοινωνήσουν με το ίδιο το Πανεπιστήμιο:

Ritsumeikan Asia Pasific University,

Admissions Office,

Address: 1-1, Jumonjibaru, Beppu, Oita,

Telephone: +81 977 78 1119,

Fax: +81 977 78 1121,

E-mail: welcome@apu.ac.jp 

Website : http://admissions.apu.ac.jp 

